Tershelinga

Tershelinga (, ) ir viena no Rietumfrīzu salām, kas atrodas Nīderlandes ziemeļos, Ziemeļjūrā. Sala ir atsevišķa pašvaldība Frīzlandes provincē. Atrodas starp Vlīlandes un Amelandes salām.

Apkārt salai ir ļoti daudz avarējušu kuģu vraki — gan seni, gan mūsdienu. Uz pašas salas ir ļoti maz celtniecībā izmantojamu koku, tādēļ lielākā daļa ēku ir būvētas no krastā izskalotu kuģu atlūzām. Mūsdienās salā tiek bieži izskaloti Ziemeļjūrā no konteinerkuģu klājiem nokrituši konteineri.

Tūrisms ir salas galvenais ienākumu avots. Liela daļa salas ir dabas rezervāts, tiek veikta arī lauksaimniecība. Salā jūnijā notiek ikgadējs teātra, mūzikas un vizuālās mākslas festivāls, kad izrādes un priekšnesumi tiek rīkoti visā salas teritorijā.

Tershelingu var apmeklēt ar regulārās satiksmes prāmi no Harlingenas pilsētas Nīderlandes pamatteritorijā vai vasarā ar ātrgaitas laivu "Vatu taksometru" no Vlīlandes salas.

 Atsauces 

 Ārējās saites 



Kategorija:Salas
Kategorija:Nīderlande
Kategorija:Frīzlande